CELEX: 32005D0932
Language: et
Date: 2005-12-21 00:00:00
Title: 2005/932/EÜ: Komisjoni otsus,  21. detsember 2005 , millega muudetakse nõukogu direktiivi 91/68/EMÜ E lisa seoses lammaste ja kitsede veterinaarsertifikaatide näidiste ajakohastamisega  (teatavaks tehtud numbri K(2005) 5506 all)   (EMPs kohaldatav tekst)

23.12.2005   
            
            
               ET
            
            
               Euroopa Liidu Teataja
            
            
               L 340/68
            
         KOMISJONI OTSUS,
   21. detsember 2005,
   millega muudetakse nõukogu direktiivi 91/68/EMÜ E lisa seoses lammaste ja kitsede veterinaarsertifikaatide näidiste ajakohastamisega
   (teatavaks tehtud numbri K(2005) 5506 all)
   (EMPs kohaldatav tekst)
   (2005/932/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiu nõuete kohta, (1) eriti selle artikli 14 lõiget 2,
   ning arvestades järgmist:
   
               (1)
            
            
               Direktiivi 91/68/EMÜ E lisaga on ette nähtud tapmise, nuumamise ja tõuaretuse tervisetõendite näidised ühendusesiseses lamba- ja kitsekaubanduses; vastavalt I, II, ja III näidis.
            
         
               (2)
            
            
               Liikmesriikidel esines sertifitseerimisprobleeme, kui volitatud veterinaararst ei olnud võimeline dokumentaalselt tõendama üksnes põllumajandustootjale teada olevaid asukoha ja liikumisega seotud nõudeid.
            
         
               (3)
            
            
               Tervisetõendites peaks olema rõhutatud, et asukoha ja liikumisega seotud nõuete tõend põhineb põllumajandustootja avaldusel või vastavalt nõukogu 17. detsembri 2003. aasta määrusele (EÜ) nr 21/2004 (millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ) (2) säilitatavate andmete läbivaatamisel.
            
         
               (4)
            
            
               Seepärast tuleks direktiivi 91/68/EMÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 91/68/EMÜ E lisa muudetakse käesoleva otsuse lisa kohaselt.
   Artikkel 2
   Käesolevat otsust kohaldatakse alates 15. veebruarist 2006.
   Artikkel 3
   Käesolev otsus on adresseeritud liikmesriikidele.
   
      Brüssel, 21. detsember 2005
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 46, 19.2.1991, lk 19. Direktiivi on viimati muudetud komisjoni otsusega 2004/554/EÜ (ELT L 248, 22.7.2004, lk 1).
   
      (2)  ELT L 5, 9.1.2004, lk 8.
   
      LISA
      Direktiivi 91/68/EMÜ E lisa muudetakse järgmiselt.
      
                  1.
               
               
                  I näidises lisatakse järgmine punkt enne punkti 12.4.1:
                  
                              “12.4
                           
                           
                              Omaniku kirjaliku avalduse või põllumajandusettevõtete registri ning vastavalt nõukogu määruse (EÜ) nr 21/2004 ja eelkõige vastavalt kõnealuse määruse B ja C lisale säilitatavate liikumisdokumentide läbivaatamise põhjal,”
                           
                        
            
                  2.
               
               
                  II ja III näidises asendatakse punkt 12.4 järgmisega:
                  
                              “12.4
                           
                           
                              Omaniku kirjaliku avalduse või põllumajandusettevõtete registri ning vastavalt nõukogu määruse (EÜ) nr 21/2004 ja eelkõige vastavalt kõnealuse määruse B ja C lisa alusel säilitatavate liikumisdokumentide läbivaatamise põhjal on loomad viibinud ühes päritolumajandis 30 päeva enne laadimist; või kui loomad on alla 30 päeva vanused, alates sünnist; ning ühtegi lammast ega kitse ei ole päritolumajandisse laadimiseelse 21 päeva jooksul juurde toodud; ning ühtegi kolmandatest riikidest sisse veetud sõralist ei ole 30 päeva jooksul enne kiiret ärasaatmist päritolumajandist kõnealusesse majandisse juurde toodud, välja arvatud loomad, kes on juurde toodud vastavalt direktiivi 91/68/EMÜ artikli 4a lõikele 2.”